CELEX: 62013TN0103
Language: et
Date: 2013-02-19 00:00:00
Title: Kohtuasi T-103/13 P: 19. veebruaril 2013 esitatud apellatsioonkaebus Avaliku Teenistuse Kohtu 11. detsembri 2012 . aasta otsuse peale kohtuasjas F-122/10: Cocchi ja Falcione versus komisjon

4.5.2013   
            
            
               ET
            
            
               Euroopa Liidu Teataja
            
            
               C 129/21
            
         19. veebruaril 2013 esitatud apellatsioonkaebus Avaliku Teenistuse Kohtu 11. detsembri 2012. aasta otsuse peale kohtuasjas F-122/10: Cocchi ja Falcione versus komisjon
   (Kohtuasi T-103/13 P)
   2013/C 129/44
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Euroopa Komisjon (esindajad: G. Gattinara ja D. Martin)
   
      Teised menetluspooled: Giorgio Cocchi (Wezembeek-Oppem, Belgia) ja Nicola Falcione (Brüssel, Belgia)
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 13. detsembri 2012. aasta otsus kohtuasjas F-122/10: Cocchi ja Falcione vs. komisjon;
            
         
               —
            
            
               jätta kohtuasjas F-122/10 esitatud G. Cocchi ja N. Falcione hagi vastuvõetamatuse tõttu läbi vaatamata ja igal juhul põhjendamatuse tõttu rahuldamata;
            
         
               —
            
            
               otsustada, et jätta käesoleva astme kohtukulud poolte endi kanda;
            
         
               —
            
            
               mõista Avaliku Teenistuse Kohtus toimunud menetluse kohtukulud välja G. Cocchilt ja N. Falcionelt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, et on rikutud mõistet „isikut kahjustav meede”, kuna Avaliku Teenistuse Kohus tunnistas esimeses astmes hagi vastuvõetavaks, kvalifitseerides isikut kahjustavana meetmena asjaomastele isikutele komisjoni tehtud ettepaneku staažilisa suuruse kohta pensioniõigusliku staaži aastate eest Euroopa Liidu ametnike personalieeskirjade VIII lisa artikli 11 lõike 2 alusel pensioniõiguste ülekandmise raames.
            
         
               2.
            
            
               Teine väide, et on rikutud õiguspärase ootuse põhimõtet, kuna Avaliku Teenistuse Kohus rahuldas osaliselt hagi, rikkudes selle põhimõtte tõlgendamisel õigusnormi. Komisjon väidab, et asjaomastel isikutel ei saanud tekkida nende ettepanekute osas mingit õiguspärast ootust, kuna esiteks võeti nendes ettepanekutes samuti arvesse teenistusajavahemikke pärast asjaomaste isikute teenistusse asumist ning teiseks ei viidanud need ettepanekud tegelikult ülekantud summale, vaid ülekantavale summale, mis on vastuolus ametnike personalieeskirjade VIII lisa artikli 11 lõike 2 selgele sõnastusega.